|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradonačelnik** |
| **KLASA: 024-01/24-01/237** | |
| **URBROJ: 2163-6-09/01-24-2** | |
| **Poreč-Parenzo, 8. srpnja 2024.** | |

Na temelju članka 53. Statuta Grada Poreča-Parenzo („Službeni glasnik Grada Poreča“ broj 2/13, 10/18 i 2/21) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), na prijedlog Upravnog odjela za društvene djelatnosti KLASA: 550-01/24-01/21 URBROJ: 2163-6-21/09-24-2 od 20.6.2024., Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća Doma za starije i nemoćne osobe Poreč za 2023. godinu te se dostavlja Gradskom vijeću na razmatranje i donošenje.

2. Na sjednici Gradskog vijeća sva potrebna tumačenja uz dostavljeno Izvješće dat će Sandra Ćakić Kuhar, ravnateljica Doma za starije i nemoćne osobe Poreč.

**GRADONAČELNIK**

**Loris Peršurić**

Prilozi:

- Prijedlog Odluke o prihvaćanju Izvješća

- Izvješće o radu i financijsko izvješće za 2023. godinu

- Odluka Upravnog vijeća o prihvaćanju Izvješća

**DOSTAVITI:**

1. Gradsko vijeće, ovdje
2. Upravni odjel za društvene djelatnosti, ovdje,
3. Dom za starije i nemoćne osobe Poreč, M. Gioseffi 2, Poreč,
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradsko vijeće** |

KLASA: ...................................

URBROJ: .................................

Poreč-Parenzo, ......................... 2024.

Na temelju članka 41. stavak 1. Statuta Grada Poreča-Parenzo („Službeni glasnik Grada Poreča“ broj 2/13, 10/18 i 2/21) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), Gradsko vijeće Grada Poreča-Parenzo na sjednici održanoj ................... 2024. godine, donijelo je

**ODLUKU**

**o prihvaćanju Izvješća o radu i financijskog izvješća**

**Doma za starije i nemoćne osobe Poreč za 2023. godinu**

**Članak 1.**

Prihvaća se Izvješće o radu i financijsko izvješće Doma za starije i nemoćne osobe Poreč za 2023. godinu.

**Članak 2.**

Ova Odluka stupa na snagu osmog dana od dana objave u ,,Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Doma za starije i nemoćne osobe Poreč za 2023. godinu je Statut Grada Poreča-Parenzo („Službeni glasnik Grada Poreča“ broj 2/13, 10/18 i 2/21) i Odluka o izvršavanju proračuna Grada Poreča za 2024. godinu („Službeni glasnik Grada Poreča-Parenzo“ broj 19/23).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 31. stavak 2. Odluke o izvršavanju proračuna Grada Poreča-Parenzo za 2024. godinu određeno je da su trgovačka društva u većinskom vlasništvu Grada i gradske ustanove, dužni podnijeti Gradskom vijeću financijska izvješća te izvješća o radu, u roku od najkasnije 6 mjeseci nakon isteka poslovne godine.

**Ocjena stanja:**

Ravnateljica Doma za starije i nemoćne osobe Poreč, Sandra Ćakić Kuhar, dostavila je Gradu Poreču-Parenzo, putem Upravnog odjela za društvene djelatnosti, 19. lipnja 2024. godine, Izvješće o radu i financijsko izvješće Doma za starije i nemoćne osobe Poreč za 2023. godinu. Upravno vijeće Doma razmatralo je i prihvatilo Izvješće o radu i financijsko izvješće Odlukom broj: 2163-06-1/04-23/UV-3 na sjednici održanoj dana 26. travnja 2024. godine.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće Doma za starije i nemoćne osobe Poreč za proteklu godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti i financijskih pokazatelja Doma za starije i nemoćne osobe Poreč u 2023. godini.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.



Urbroj: 2163-6-1/36-24-1

**IZVJEŠTAJ O RADU S FINANCIJSKIM IZVJEŠTAJEM**

**DOMA ZA STARIJE I NEMOĆNE OSOBE POREČ**

**ZA 2023. GODINU**



Poreč, travanj 2024. godine.

1. ***UVOD***

Dom za starije i nemoćne osobe Poreč (u daljnjem tekstu Dom) je javna ustanova osnovana na temelju Zakona o socijalnoj skrbi (NN br. 18/22, 46/22, 119/22, 71/23 i 156/23), te Zakonu o ustanovama (NN 76/93, 29/97, 47/99, 35/08 i 127/19 i 151/22).

Dom je pravna osoba s pravima, obvezama i odgovornostima koje su utvrđene zakonom, pratećim zakonskim propisima, Statutom i drugim aktima, koje donosi Upravno vijeće.

Dom obavlja poslove iz svoje djelatnosti kroz rad slijedećih organizacijskih jedinica:

1. Odjel zajedničkih stručnih i administrativno-tehničkih poslova,
2. Odjel stalnog smještaja, njege i brige o zdravlju,
3. Odjel prehrane i usluživanja,
4. Odjel dnevnog centra - dnevni i poludnevni boravak i izvaninstitucionalna skrb.

Upravno vijeće, kao osnovni organ upravljanja i nadziranja poslovanja ustanove je tokom 2023. godine održalo 8 sjednica na kojima se donosilo razne odluke iz njegove nadležnosti i djelokruga rada i to:

1. Donašanje odluke o završnom računu za 2022. godinu,
2. Donašanje odluke o financijskom planu za 2023. godinu,
3. Donašanje odluka o normativnim aktima javne ustanove,
4. Donošenje odluka vezanih uz javnu nabavu,
5. Donošenje odluka vezanih uz materijalna prava radnika,
6. Razmatranje informacija o mjesečnom poslovanju javne ustanove,
7. Razmatranje druge problematike iz nadležnosti Upravnog vijeća.

Poslovanje javne ustanove Doma za starije i nemoćne osobe Poreč temelji se na zakonskim propisima i to prvenstveno Zakonu o socijalnoj skrbi, Zakonu o ustanovama i Pravilniku o mjerilima za pružanje socijalnih usluga (NN 110/22).

U skladu sa Zakonom i Statutom Doma, u okviru djelatnosti Dom obavlja slijedeće poslove:

1. Pružanje usluga stalnog smještaja u okviru kojih su obuhvaćene slijedeće usluge: stanovanje, prehrana, njega, briga o zdravlju, socijalni rad i psihosocijalna rehabilitacija, održavanje osobne higijene, pomoć kod obavljanja svakodnevnih aktivnosti, radne aktivnosti, organiziranje korištenja slobodnog vremena, stručna pratnja i organizirani prijevoz starijim i nemoćnim osobama.
2. Pružanje usluga dnevnog centra-dnevnog i poludnevnog boravka u okviru kojih su obuhvaćene slijedeće usluge: dnevni i poludnevni boravak, prehrana, njega, briga o zdravlju, socijalni rad i psihosocijalna rehabilitacija, održavanje osobne higijene, pomoć kod obavljanja svakodnevnih aktivnosti, radne aktivnosti, organiziranje korištenja slobodnog vremena, stručna pratnja i organizirani prijevoz starijim i nemoćnim osobama.
3. Pružanje usluga pomoći i njege u kući u okviru kojih su obuhvaćene slijedeće usluge: pružanje usluga volonterske pomoći i podrške, briga o zdravlju, socijalni i savjetodavni rad, psihosocijalna rehabilitacija, akcije ranog otkrivanja faktora zdravstvenog rizika kod osoba starije životne dobi u suradnji sa zdravstvenim ustanovama, stručna pratnja, organizirani prijevoz, čišćenje stambenog prostora, medicinska rekreacija, posudba ortopedskih pomagala, te priprema i dostava hrane socijalno ugroženim starijim i nemoćnim osobama.

Korisnici usluga Doma su tjelesno oštećene ili bolesne odrasle osobe, starije, nemoćne ili druge osobe koje zbog trajnih promjena u zdravstvenom stanju ne mogu udovoljiti osnovnim životnim potrebama te im je potrebno osigurati skrb izvan vlastite obitelji, bilo da se ona osigurava kao stalni smještaj ili poludnevni boravak.

Temeljna uloga Doma i ciljevi su slijedeći:

1. Temeljna uloga Doma je pružiti što bolje usluge korisnicima, starijim i nemoćnim osobama, i surađivati s ustanovama i institucijama u okruženju. Da bi mogli prepoznavati potrebe, kreirati i pružati najbolje stručne usluge, Dom nastoji biti organizacija koja se prilagođava stalnim zakonskim i stručnim promjenama, te kontinuirano ulaže u edukaciju zaposlenika. S obzirom na stalnu opredijeljenost za unapređenje i razvoj usluga, Dom kontinuirano vodi računa o kvaliteti u pružanju usluga i podizanju njihova standarda.
2. Podizanje kvalitete života starijih i nemoćnih osoba pružanjem zdravstvene, socijalne i psihosocijalne pomoći i podrške u institucionalnom i izvaninstitucionalnom obliku.
3. Podizanje kvalitete života obitelji starijih i nemoćnih osoba, koje zbog zahtjeva života nisu u stanju kvalitetno odgovoriti na potrebe starijih ljudi.
4. Dom je centralno mjesto organizacije i aktivnosti u brizi za starije u lokalnoj zajednici.
5. Stvaranje baze podataka o starijoj populaciji na temelju koje se registriraju potrebe i u skladu s njima planirati i organizirati daljnje aktivnosti.
6. Upoznavanje društvene zajednice za potrebe ove sve brojnije kategorije stanovništva.
7. Rad s mladima u cilju razumijevanja potreba starijih.
8. Isticanje značaja sponzorstva i različitih donacija te volonterskog rada u području rada sa starijim i nemoćnim osobama.

***2. DJELATNOST USTANOVE:***

**2.1. STALNI SMJEŠTAJ KORISNIKA**

Dom za smještaj korisnika raspolaže sa 83 kreveta raspoređenih na dvije etaže i to 42 kreveta smještenih na prvoj etaži za potrebe teže pokretnih i nepokretnih osoba i 41 kreveta smještenih na drugoj etaži za potrebe pokretnih i teže pokretnih starijih i nemoćnih osoba.

Korisnici se ovisno o njihovom psihofizičkom stanju i potrebama smještavaju na odjel za pojačanu njegu teže pokretnih i nepokretnih korisnika (stacionarni dio) ili na odjel za pokretne i relativno samostalne korisnike na kojem nije potrebno pružati kontinuiranu njegu (stambeni dio).

Prema veličini i tipu soba u Domu, smještaj se pruža u apartmanu, jednokrevetnim, dvokrevetnim i trokrevetnim sobama.

Odluku o tipu smještaja donosi Komisija za prijem i otpust korisnika na osnovu medicinske dokumentacije, razgovora s korisnikom, članovima obitelji ili njihovim skrbnicima, te željama, odnosno financijskim mogućnostima korisnika i članova njihovih obitelji.

Tijekom cijele 2023. godine kapaciteti Ustanove bili su konstantno popunjeni, osim u procesima pozivanja novih korisnika i useljenja, koja razdoblja su trajala od 2-3 dana na Odjelu za pojačanu njegu do cca 2 tjedna na Stambenom odjelu zbog prakse odbijanja smještaja pri pozivanju. Interes za žurno useljenje bio je prisutan uglavnom kod korisnika u terminalnoj fazi bolesti ili kod funkcionalno potpuno ovisnih korisnika, što je značilo hitan prijem, kratak boravak u Ustanovi i veću dinamiku useljenja i iseljenja iz Ustanove, uz povećano opterećenje zaposlenika. I tijekom 2023. godine nastavljen je trend povećanog interesa za korištenje jednokrevetnih soba od strane korisnika, posebno stambenog dijela Doma kao i palijativnih bolesnika.

Tijekom 2023. godine zaprimljeno je 93 novih zahtjeva za smještaj, ukupno je na smještaju boravilo 128 osoba, od toga 9 osoba koristilo je usluge stacionarnog hospicija. 3 osobe su tijekom 2023. godine iselile iz stalnog smještaja Doma.

|  |  |  |  |
| --- | --- | --- | --- |
| **Mjesec**  **2023. godine** | **Uselilo novih korisnika** | **Iselilo korisnika** | **Preminulo korisnika** |
|  | 1 | - | 5 |
|  | 10 | - | 1 |
|  | 3 | 1 | 2 |
|  | 2 | - | 2 |
|  | 1 | - | 2 |
|  | 4 | - | 5 |
|  | 2 | - | 3 |
|  | 5 | - | 4 |
|  | 5 | 1 | 3 |
|  | 2 | - | 4 |
|  | 8 | - | 9 |
|  | 6 | 1 | 2 |
| **UKUPNO** | **49** | **3** | **42** |

Tijekom 2023. godine od strane Grada Poreča-Parenzo sufinanciran je smještaj od 66 – 70 korisnika mjesečno obzirom da su tijekom godina pandemije COVID-19 zbog postojanja slobodnih kapaciteta u Dom useljavani i korisnici izvan područja Grada, dok su tijekom 2023. godine useljeni korisnici s područja Grada Poreča te nekoliko korisnika s područja okolnih općina Poreštine.

Prema ocijeni stručnog tima Doma, aktivnosti iz ovog dijela poslovanja i njegovog programa za 2023. godinu su se u cijelosti realizirali.

**2.2. STALNI SMJEŠTAJ PALIJATIVNIH BOLESNIKA - STACIONARNI**

**HOSPICIJ**

Stacionarni hospicij, prema Bijeloj knjizi o standardima i normativima za hospicijsku i palijativnu skrb u Europi(u daljnjem tekstu: Bijela knjiga)**,** prima pacijente u posljednjoj fazi života, kad liječenje u bolnici nije potrebno, a skrb kod kuće ili u domu za starije nije moguća. Središnji ciljevi stacionarnog hospicija su ublažavanje simptoma i postizanje najbolje moguće kvalitete života sve do smrti, kao i podrška u žalovanju. Prema dostupnim pokazateljima, cca 25 osoba godišnje u Gradu Poreču ima potrebu za palijativnom skrbi, te bi se sa kapacitetom od 2 palijativna kreveta pokrile potrebe Grada Poreča, a sa kapacitetom od 4 palijativna kreveta potrebe cijele Poreštine.

Prema dogovoru s osnivačem, program pružanja usluga kroz Stacionarni hospicij započeo je od 01. lipnja 2016. godine, osiguravanjem 2 jednokrevetne sobe u Domu za potrebe smještaja terminalnih bolesnika i pružanje socijalne usluge smještaja IV stupnja, te dodatnim zapošljavanjem 1 medicinske sestre i 2 njegovateljice zbog povećanog obima posla. Kapacitet stacionarnog hospicija namjeravano je povećati u dograđenom dijelu jer se kontinuirano bilježi povećan interes za ovu uslugu, posebno kod mlađih terminalno bolesnih osoba.

U razdoblju od 01.01. do 31.12.2023. godine usluge stacionarnog hospicija koristilo je 9 osoba (nisu uključeni korisnici Doma koji su tijekom navedenog razdoblja bili u terminalnoj fazi života i preminuli, već samo korisnici koji su u terminalnoj fazi primljeni u navedene sobe), od čega je 8 uselilo tijekom 2023. godine.

**2.3. STRUČNI RAD U 2023. GODINI**

Stručni rad Doma tokom 20231. godine izvršavan je u skladu sa Zakonom, odlukama Istarske županije i Grada Poreča-Parenzo o ustupanju Domu organizacije i provođenja pojedinih programa, u skladu sa Statutom i drugim općim aktima Doma, a obavljanje poslova se provodilo u sljedećim područjima:

1. Institucionalna i poluinstitucionalna skrb:

* stalni smještaj korisnika u Domu za 83 korisnika
* program Poludnevnog boravka za 20 korisnika.

1. Izvaninstitucionalna skrb-programi namijenjeni korisnicima koji žive u svojim kućama i drugi programi koji se izvršavaju i financiraju iz proračuna Grada Poreča-Parenzo, drugim općinama sa područja Poreštine i Istarske županije, a njihovo provođenje je povjereno i organizirano u Domu za starije i nemoćne osobe Poreč, koji su slijedeći:
   * 1. Hospicij-kućna skrb-briga o starijim i nemoćnim osobama u njihovim kućama,
     2. Medicinska rekreacija za starije osobe po mjesnim centrima Grada Poreča-Parenzo,
     3. Pomoć u kući uz pripremu i dostava toplog obroka dnevno za starije i nemoćne osobe u programu socijalne skrbi

**2.4. LJUDSKI RESURSI**

Tijekom 2023. godine u Domu je bilo zaposleno 55 osoba, od čega je 9 osoba bilo odsutno zbog dugotrajnog bolovanja. Na određeno vrijeme, kao zamjena za radnike na dugotrajnom bolovanju, zaposleno je 9 radnika. Nažalost, i tijekom 2023. godine, kao i prethodne godine, bio je evidentiran nedostatak radne snage svih profila. Osim stručne radne snage (medicinske sestre/tehničari) i specifičnih zanimanja vezanih uz djelatnost Doma (njegovateljice/i), tijekom 2023. godine bilo je poteškoća u organizaciji rada i na drugim radnim mjestima, a dulje vrijeme bila su upražnjena slijedeća radna mjesta: medicinska sestra/tehničar, njegovateljica, socijalna radnica (zamjena za roditeljski dopust), čistačica. Također, zbog potrebe posla pojedini radnici su radili po 4 sata dnevno na dva radilišta, zaposleni su i umirovljenici na 4 sata dnevno te je zbog akutne situacije nedostatka medicinskih sestara/tehničara Uprava Doma bila prisiljena angažirati osoblje s Burze zdravstvenih radnika Istarske županije (u daljnjem tekstu: Burza). Naime, riječ je o sporazumnom odnosu kojim zdravstvene i socijalne ustanove čiji je osnivač Istarska županija te ostale zdravstvene i socijalne ustanove iz javnog sustava utvrđuju potrebu poslovne suradnje radi osiguranja dostupnosti i kontinuiranog pružanja zdravstvene zaštite i socijalnih usluga u situaciji kada su iscrpljene sve preostale mogućnosti, a osobito mogućnost unutarnje preraspodjele radnika i prekovremeni rad, uslijed nedostatka radnika u pružanju zdravstvene zaštite i socijalnih usluga. U ovim slučajevima radnik zaposlen kod jednog poslodavca može raditi kod drugog poslodavca koji je potpisnik navedenog sporazuma. Korištenjem Burze uspjelo se je, u situaciji akutne potrebe, popuniti samo najosnovnije potrebe za medicinskim sestrama/tehničarima, imajući u vidu činjenicu da je rad u Domu specifičan zbog usmjerenosti na poznavanje individualnih potreba i osobina korisnika, što nije moguće očekivati od zdravstvenih radnika koji u Dom dolaze povremeno putem Burze. Napominje se da je za redovito funkcioniranje zdravstvene zaštite u Domu potrebno, zbog rada medicinskog osoblja 365 dana u godini 24 sata, osigurati minimalno 5 medicinskih sestara/tehničara, dok su zbog otkaza ugovora o radu i korištenja bolovanja u jednom razdoblju u Domu radile samo 2 medicinske sestre. Uz zakonska ograničenja vezana uz prekovremeni rad te nedostatak medicinskih sestara/tehničara na tržištu rada, Domu prijeti realna opasnost smanjivanja kvalitete pružanja zdravstvenih usluga. Ova opasnost je još izraženija u domeni palijativne skrbi koju je Dom, mada socijalna ustanova koja nema zaposlene liječnike, u jednom dijelu preuzeo na sebe zbog potreba u zajednici.

Zaposleni na dan 31.12.2023.

|  |  |  |  |  |
| --- | --- | --- | --- | --- |
| **Red.**  **br.** | **Radno mjesto** | **Radni odnos**  **(neodređeno)** | **Radni odnos**  **(određeno)** | **Ukupno** |
| 1. | Ravnatelj/ica | 1 |  | 1 |
| 2. | Socijalna radnik/ca | 1 | 1 | 2 |
| 3. | Glavna medicinska sestra | 1 |  | 1 |
| 4. | Med.ses. I (voditelj/ica. PB)  (20 sati tjedno) |  | 1 | 1 |
| 5. | Medicinska sestra/tehničar | 5 | 2 | 7 |
| 6. | Fizioterapeut/kinja | 3 |  | 3 |
| 7. | Njegovatelj/ica | 12 | 2 | 14 |
| 8. | Vod. fin. i računovodstva | 1 |  | 1 |
| 9. | Vod. izvaninst. palijativne skrbi  (20 sati tjedno) | 1 | 1 | 2 |
| 10. | Računovodstveni raferent/ica | 1 |  | 1 |
| 11. | Administrator-tajnik/ca | 1 |  | 1 |
| 12. | Voditelj/ica održavanja | 1 |  | 1 |
| 13. | Kućni majstor-vozač/ica | 2 |  | 2 |
| 14. | Voditelj/ica kuhinje | 1 |  | 1 |
| 15. | Kuhar/ica | 3 |  | 3 |
| 16. | Pomoć. radnik/ca u kuh. i rest. | 5 |  | 5 |
| 17. | Pralja/glačara | 2 |  | 2 |
| 18. | Čistač/ica | 5 | 2 | 7 |
| **Ukupno** | | **46** | **9** | **55** |

**2.5. STRUČNO VIJEĆE**

Stručno vijeće Doma čine svi stručni radnici, odnosno medicinsko osoblje, te osoblje iz djelatnosti socijalnog rada i fizioterapije. Stručno vijeće radi na sjednicama na kojima se raspravljaju stručna pitanja vezana uz prijem korisnika, organizaciju njege, socijalne i zdravstvene skrbi, te o drugim pitanjima iz područja stručnog rada.

Prema ocjeni stručnog tima ustanove ciljevi i obaveze iz ovog dijela poslovanja i njegovog programa uspješno su realizirani, a za 2023. godinu bili su slijedeći:

1. Kontinuirani rad na praćenju i evaluaciji provedenih aktivnosti institucionalne i izvaninstitucionalne skrbi za korisnike.
2. Pojačan rad s osobama oboljelim od demencije koje se pružaju u zasebnim stambenim jedinicama (srednji/srednje teški stadij bolesti) i u jedinici za pojačanu njegu (terminalni stadij bolesti).
3. Implementacija programa pomoći u kući za starije osobe.

**2.6. STRUČNI RADNICI**

Stručne poslove u domovima za starije osobe obavljaju stručnjaci iz područja medicine, gerontologije, psihologije, socijalne skrbi, rehabilitacije i sl.

Sukladno Zakonu o socijalnoj skrbi i pod zakonskim aktima u Domu za starije i nemoćne osobe Poreč tijekom 2023. godine bili su zaposleni stručni radnici koji su obavljali slijedeće poslove:

Socijalna radnica-pripravnica je uz mentoricu obavljala je poslove stručnog socijalnog rada i radno-okupacijske aktivnosti. Vodila je razne mjesečne evidencije stanja i kretanja korisnika, istraživala svakodnevne potrebe korisnika, te im pružala potrebnu pomoć i podršku pri zadovoljavanju istih. U rujnu 2023. godine socijalna radnica je položila stručni ispit. Tijekom 2023. godine organizirala je i izrađivala plan provođenja grupne i pojedinačne radno-okupacijske terapije.

Odjel njege i brige o zdravlju vodi glavna medicinska sestra Doma. Rad Odjela njege i brige o zdravlju u 2023. godini odvijao se po već utvrđenom Planu i programu rada Odjela za 2023. godinu, uz dodatne i pojačane mjere s ciljem zaštite i prevencije mogućeg širenja COVID-19, iako su pandemija i njezine posljedice bile značajno oslabljene tijekom 2023. godine. Tijekom 2023. godine bilo je hospitalizirano 25 korisnika. Promatranjem korisnikovog stanja te ocjenom funkcionalne sposobnosti korisnika utvrđivale su se potrebe korisnika za provođenjem zdravstvene njege. Zdravstvena njega se planirala i provodila poštujući individualne potrebe korisnika, te se nastojala očuvati ili potaknuti samostalnost pri izvođenje aktivnosti koje pridonose zadovoljavanju osnovnih ljudskih potreba, bilo da se radilo o hranjenju, oblačenju, obavljanju osobne higijene i pokretljivosti. Provodio se kontinuirani nadzor pri uzimanju propisane terapije. Također se vodila briga da svi korisnici dobiju adekvatnu prehranu bilo da je to zahtijevala određena bolest, njezini komorbiditeti ili smanjena mogućnost gutanja i/ili žvakanja. Svakodnevno su se mjerile vitalne funkcije korisnicima: krvni tlak, puls, tjelesna temperatura. S obzirom na pojačane mjere vezane uz COVID-19, korisnicima se mjerila i zasićenost krvi kisikom (saturacija), te su bili i testirani sa BAT-om ukoliko je došlo do pojave nekih od simptoma infekcije. Po potrebi su se provodili medicinsko-tehnički zahvati kao što su vađenje krvi iz vene, određivanje glukoze iz plazme putem glukometra, davanje intramuskularne injekcije ili i.v. infuzije, kateterizacija mokraćnog mjehura u žena, aspiracija sekreta ,inhalacija korisnika, previjanje rana (dekubitusa, ulkusa, op. rana), skidanje šavova, te su se instrumenti pripremali za sterilizaciju. Svim korisnicima pružale su se usluge primarne i sekundarne zdravstvene zaštite. Usluge primarne zdravstvene zaštite pružali su njihovi odabrani liječnici obiteljske medicine Istarskih domova zdravlja, Ispostave Poreč. Pokretni korisnici odlazili su u njihove ordinacije na preglede ukoliko je to njihovo zdravstveno stanje dozvoljavalo, a u većini slučajeva liječnici su dolazili u kućne posjete u Dom pregledavajući polupokretne i nepokretne korisnike u njihovim sobama ili ambulanti glavne sestre Doma. Sva potrebna pomagala propisivali su njihovi liječnici. Stomatološke usluge također su se vršile u Istarskim domovima zdravlja , Ispostava Poreč kod njihovih odabranih stomatologa. Usluge sekundarne zdravstvene zaštite jednim dijelom su se vršile u Domu, u nekoliko navrata godišnje po *Projektu dodatnih mjera zdravstvene zaštite,* u suradnji i uz financijsku potporu Istarske županije i to od strane  specijalista psihijatra, neurologa, interniste-kardiologa i fizijatra. Korisnici su se također na preglede kod liječnika specijalista upućivali većinom u OB Pula, ali i u KBC Rijeka ukoliko je za to postojala indikacija. Korisnike koji su za time imali potrebu na preglede je vozio organizirani sanitetski prijevoz dok su pokretni korisnici na preglede odlazili sami ili su ih vozili članovi obitelji. Korisnicima su se pružale i usluge fizikalne terapije od strane fizioterapeuta Doma, bilo da se radilo o grupnim ili individualnim vježbama. Po ukazanoj potrebi korisnici su se upućivali i u odgovarajuće ustanove na fizikalnu terapiju i rehabilitaciju.

Glavna medicinska sestra organizirala je i nadgledala rad medicinskog osoblja, njegovateljica i pomoćnog osoblja u ustanovi (spremačica i pralja), surađivala s liječnicima radi dogovaranja zdravstvenih pregleda iz područja primarne i specijalističke zdravstvene zaštite, brinula se o nabavi lijekova i ostalog sanitetskog materijala, od medicinskog osoblja primala informacije o promjenama u zdravstvenom stanju korisnika, te prema potrebi liječniku primarne i liječnicima specijalističke zdravstvene zaštite davala informacije o zdravstvenom stanju korisnika.

Tijekom 2023. godine voditeljica izvaninstitucionalne palijativne skrbi koristila je plaćeni dopust te je na ovo radno mjesto temeljem samo jedne pristigle zamolbe na objavljeni natječaj zaposlena viša medicinska sestra-umirovljenica na pola radnog vremena. Voditeljica izvaninstitucionalne palijativne skrbi obavljala je sve stručne poslove u planu i provedbi programa i projekata usmjerenih korisnicima u izvaninstitucionalnoj palijativnoj skrbi, obavljala poslove poboljšanja kvalitete života bolesnika u palijativnoj skrbi, surađivala s primarnom zdravstvenom zaštitom (izabranim timovima u djelatnosti opće/obiteljske medicine), mobilnim palijativnim timom IDZ, patronažnom službom, zdravstvenom njegom u kući, centrima za socijalnu skrb, javnim ustanovama i organizacijama civilnog društva u dijelu koji se odnosi na lokalne socijalne programe, primala i davala informacije o potrebama korisnika i mogućnostima uključivanja u program izvaninstitucionalne palijativne skrbi, brinula o poboljšanju nivoa opće i zdravstvene njege, većoj kvaliteti života bolesnika u kući te olakšavanju tereta psihofizičkog opterećenja članova obitelji, vodila registar korisnika usluga palijativne skrbi u dijelu koji se odnosi na lokalne socijalne programe, koordinirala rad volontera u izvaninstitucionalnoj palijativnoj skrbi. Tijekom 2023. godine bila je zadužena za uvođenje usluge pomoći u kući i koordinaciju rada dviju gerontodomaćica zaposlenih na pola radnog vremena u Domu te suradnju s agencijom koja je angažirana za poslove čišćenja u kućama korisnika programa pomoći u kući.

Fizioterapeuti su obavljali poslove fizioterapije primjenjujući profesionalne procedure radi smanjenja svakodnevnih tegoba i poboljšanja funkcionalne sposobnosti u zbrinjavanju i aktivnostima svakodnevnog života starijih i nemoćnih osoba korisnika usluga Doma. Obavljajući svakodnevne poslove sa starijim i nemoćnim osobama stalnih korisnika usluga u Domu fizioterapeuti su obavljali poslove u institucionalnoj skrbi Doma vodeći grupne vježbe na Odjelu pojačane njege i Stambenom odjelu Doma te su radili individualno s korisnicima Doma.

Medicinske sestre i tehničari vodili su svakodnevnu zdravstvenu brigu o korisnicima i sudjelovali u obavljanju opće i zdravstvene njege teže pokretnih i nepokretnih korisnika, vodili smjenu kada je Glavna medicinska sestra odsutna sa posla, te vodili noćnu smjenu dežurstva u Domu.

Prema ocjeni stručnog vodstva ustanove radne obaveze stručnih radnika iz ovog dijela poslovanja Doma i njegovog programa za 2023. godinu u cijelosti su uspješno realizirane.

**2.7. EDUKACIJA STRUČNIH RADNIKA**

Tijekom 2023. godine medicinske sestre/tehničari polazili su slijedeće edukacije:

* priprema bolesnika i pravilno uzorkovanje laboratorijskih uzoraka – 17.03.2023.
* personalizirani pristup pacijentu s kroničnom ranom – 27.05.2023.
* potreba opioida kod palijativnih pacijenata – 22.09.2023.

Odjela zajedničkih stručnih i administrativno-tehničkih poslova polazili su online edukacije vezano uz teme:

* uredsko poslovanje i digitalizacija – 20. 01.2023.
* zakonska rješenja vezano uz pravo na pristup informacijama i radne odnose – 23.08.2023.
* nove obaveze Ustanova vezano uz novine u Zakonu o socijalnoj skrbi – 10.11.2023.

**2.8. MEDICINSKA I OPĆA NJEGA**

Ovaj dio usluga uključuje brigu o redovitom uzimanju lijekova, kontakt s liječnicima primarne zdravstvene zaštite, mjerenje tlaka, temperature i dr., te primjenu fizikalnih procedura, njegu inkontinentnih korisnika, kupanje i pomoć pri kupanju teže pokretnih i nepokretnih korisnika, serviranje obroka i pomoć pri hranjenju bolesnih, polupokretnih i nepokretnih osoba, pomoć pri obavljanju osobne higijene i drugih radnji primjerenih potrebama starijih osoba.

Prema ocjeni stručnog tima ustanove ciljevi i obaveze iz ovog dijela poslovanja i njegovog programa za 2023. godinu su, iako s teškoćama zbog značajnog manjka kadrova, u potpunosti realizirani, a bili su slijedeći:

1. Zadržati postojeći visoki nivo medicinske i opće njege korisnika.
2. Maksimalno standardizirati postupke, evidenciju i dokumentaciju o obavljenim postupcima medicinske i opće njege kroz instalirani sustav.
3. Kontinuirano pratiti nivo usluga na temelju objektivnih pokazatelja, izjava korisnika i članova njihovih obitelji.

**2.9. ZDRAVSTVENA ZAŠTITA KORISNIKA**

Korisnici usluga Doma su tjelesno oštećene ili bolesne, starije, nemoćne osobe, koje zbog trajnih promjena u zdravstvenom i psihofizičkom stanju ne mogu udovoljiti svojim osnovnim životnim potrebama, kojima se u skladu sa financijskim i drugim mogućnostima pružaju zdravstvene usluge iznad propisanih i financiranih standarda.

Zdravstvena zaštita iznad standarda obuhvaćala je slijedeće:

1. Savjetodavno-interventnu aktivnost liječnika primarne zdravstvene zaštite i
2. Konzilijarno specijalističke preglede u ustanovi.

Prema ocjeni stručnog tima ustanove ciljevi i obaveze iz ovog dijela poslovanja i njegovog programa za 2023. godinu su u potpunosti realizirani, a bili su slijedeći:

1. Održavanje savjetodavno-interventnih aktivnosti liječnika primarne zdravstvene zaštite na postojećoj razini.
2. U suradnji i uz financijsku potporu sa Istarskom županijom organiziralo se konzilijarno-specijalističke preglede u ustanovi slijedećih specijalista: neurologa, psihijatra, fizijatra, interniste, ortopeda i dermatologa. Ovaj vid dodatne zdravstvene zaštite korisnika ocijenjen je posebno važnim jer su uz povećanje razine zdravstvene skrbi značajno smanjeni troškovi prijevoza korisnika do zdravstvenih ustanova na području županije.

Tablica: PRIKAZ DODATNIH MJERA ZDRAVSTVENE ZAŠTITE

|  |  |  |  |  |  |  |  |
| --- | --- | --- | --- | --- | --- | --- | --- |
| Naziv usluge | Liječnik specijalist | Broj dolazaka | Broj pregledanih korisnika | Naknada i putni trošak po dolasku | Ukupno utrošeno  po specijalisti | | Utrošeno iz sredstava Istarske županije |
| Konzilijarni neurološki pregledi | dr. Julijana Franinović Marković, Pula | 2 | 14 | / | 846,69 eur | | 846,69 eur |
| Konzilijarni psihijatrijski pregledi | dr. Darko Kos, Pula | 2 | 18 | 80,00 eur | 240,00 eur | | 320,00 eur |
| Konzilijarni fizijatrijski pregled | Dr. Dolores Ghersinich, Poreč |  |  |  |  | |  |
| Konzilijarni internistički pregled | Dr. med. Danijela Raušl Malagić, Pula | 1 | 9 | / | 369,41 eur | | 369,41 eur |
| **UKUPNO** | | **5** | **41** | **80,00 eur** | | **1.456,10 eur** | **1.536,10 eur** |

**2.10. RADNO OKUPACIJSKE AKTIVNOSTI I SURADNJA SA ZAJEDNICOM**

Ovaj dio usluga obuhvaćao je različite vidove aktivnog provođenja slobodnog vremena radi unaprjeđenja kvalitete života, poboljšanja stanja i funkcije lokomotornog aparata, te prilagodbe nastalim promjenama ovisno o psihofizičkim mogućnostima korisnika usluga Doma.

Prema ocjeni stručnog tima ustanove ciljevi i obaveze iz ovog dijela poslovanja i njegovog programa uspješno su realizirani, a za 2023. godinu bili su slijedeći:

1. Održanje postojećih radno okupacijskih aktivnosti u koje spadaju medicinska rekreacija, kreativne radionice prema interesima i potrebama korisnika, zborno pjevanje, društvene igre (tombola, čovječe ne ljuti se i dr.), glazbena slušaonica, zajedničke literarne aktivnosti, vjerske-molitvene aktivnosti, mjesečne zajedničke proslave rođendana, izleti i druženja, obilježavanje prigodnih datuma i dr.
2. Uključivanje većeg broja korisnika u aktivnosti radne okupacije.
3. Pokretanje novih ili aktiviranje ranije postojećih radionica prema interesima korisnika Uključivanje većeg broja volontera u aktivnosti radne okupacije.

Radno-okupacijske aktivnosti organizirane su na način da je socijalna radnica usmjeravala korisnike na određeni tip aktivnosti, te ih uključivala u skladu s njihovim psihofizičkim sposobnostima, interesima i mogućnostima. Kreativne radionice imaju važnu ulogu u očuvanju preostalih funkcionalnih sposobnosti korisnika, naročito stanja i funkcije lokomotornog aparata.

Dobra suradnja sa zajednicom koja je uspostavljena prethodnih godina nastavila se i u 2023. godini. Suradnja se prvenstveno odnosila na organizaciju kulturno–zabavnih aktivnosti i osmišljavanju slobodnog vremena korisnika stalnog smještaja direktnim kontaktom s korisnicima.

Ustanova je nastavila neformalnu suradnju s dolje navedenim predškolskim i školskim ustanovama, gospodarskim i kulturnim subjektima:

* Klubom umirovljenika Galija Poreč i Zborom Kluba
* Gradskom knjižnicom Poreč
* Centrom za pružanje usluga u zajednici „Zdravi grad“ Poreč
* Udruženjem obrtnika Poreč
* Umjetničkom školom Poreč
* Osnovnom školom Poreč i Osnovnom školom Finida
* Dječjim vrtićem Radost Poreč
* Osnovnom školom Joakima Rakovca Sv. Lovreč
* Osnovnom školom Tar Vabriga – Torre Abrega

Tijekom 2023. godine mjesečno su u Domu su bila organizirana slijedeća gostovanja i događanja:

|  |  |  |
| --- | --- | --- |
| **2023.** | **Redovite tjedne aktivnosti** | **Gostovanja i događanja** |
| Siječanj | 1x tombola  1x Misa  1x literarna grupa  2x rad s korisnicima na odjelu demencije  2x kreativna radionica i druženje |  |
| Veljača | 8x kreativna radionica i druženje  4x radionica i druženje s volonterkama  4x molitvena grupa  1x Misa  1x kviz o Istri  2x tombola  1x druženje  2x literarna grupa  1x proslava rođendana | Proslava 15 godina Poludnevnog boravka  Gostovanje književnice Rosie Kugli  Maškare iz Nove Vasi |
| Ožujak | 7x kreativna radionica i druženje  4x radionica i druženje s volonterkama  5x molitvena grupa  5x tombola  1x Misa  5x literarna grupa  1x rad s korisnicima na odjelu demencije  1x druženje s polaznicama tečaja za njegovateljice  1x sastanak korisnika  3x druženje  1x proslava rođendana | Proslava povodom Međunarodnog dana žena  Posjeta iz Etnografskog muzeja Istre |
| Travanj | 6x kreativna radionica i druženje  3x radionica i druženje s volonterkama  4x molitvena grupa  2x tombola  2x literarna grupa  1x rad s korisnicima na odjelu demencije  5x druženje  1x Misa  1x proslava rođendana | Gostovanje Zorana Vakule |
| Svibanj | 4x kreativna radionica i druženje  3x radionica i druženje s volonterkama  2x molitvena grupa  4x literarna grupa  1x Misa  1x tombola  2x zbor  1x proslava rođendana | Gostovanje zbora Udruge umirovljenika Galija  Proslava povodom dobivanja nagrade Grada Poreča za Emmu Dojčinović  Gostovanje Crvenih nosova – klaunova doktora |
| Lipanj | 2x kreativna radionica i druženje  3x kreativna radionica i druženje s volonterkama  1x zbor  1x tombola  1x proslava rođendana |  |
| Srpanj | 4x kreativna radionica i druženje  3x tombola  2x druženje  1x proslava rođendana | Gostovanje Dragana Gortana |
| Kolovoz | 1x kreativna radionica i druženje  5x tombola  1x sastanak korisnika  1x proslava rođendana  1x literarna grupa  2x druženje | Gostovanje Marije Ribarić |
| Rujan | 5x kreativna radionica i druženje  2x kreativna radionica i druženje s volonterkama  3x tombola  3x literarna grupa  1x Misa  1x zbor  1x proslava rođendana | Gostovanje Dječjeg vrtića Radost  Gostovanje zbora Udruge umirovljenika Galija  Berba grožđa |
| Listopad | 2x kreativna radionica i druženje  3x kreativna radionica i druženje s volonterkama  3x tombola  1x Misa  1x proslava rođendana | Proslava Međunarodnog dana starijih osoba i posjeta Gradonačelnika  Gostovanje OŠ Joakima Rakovca Lovreč  Gostovanje zbora Praksa – 30 godina Istarske županije |
| Studeni | 9x kreativna radionica i druženje  5x tombola  1x kreativna radionica i druženje s volonterkama  1x literarna grupa  1x Misa  1x molitvena grupa  3x druženje  1x zbor | Proslava povodom Dana Svetog Maura |
| Prosinac | 2x kreativna radionica i druženje  1x kreativna radionica i druženje s volonterkama  4x tombola  4x literarna grupa  1x Misa  1x molitvena grupa  1x kićenje Doma | Gostovanje OŠ Tar-Vabriga  Proslava Sv. Nikole  Posjet Gradonačelnika i Djeda Mraza  Gostovanje Umjetničke škole Poreč |

**2.11. PROMOCIJA I RAZVOJ VOLONTERSTVA**

Tijekom 2023. godine nastavljena je aktivacija volonterskog rada koja je bila zamrla radi poštivanja epidemioloških mjera vezano uz pandemiju bolesti COVID-19, te je nastavak volonterskog rada u punom obimu započeo ponovno tek u lipnju 2022. godine.

U 2023. godini ponovno su uspostavljene redovite tjedne zajedničke kreativne radionice i druženja s volonterima, volonteri su sudjelovali u proslavama rođendana korisnika i u igranju tombole, a ponovno su redovito započeli dolaziti i volonteri muzičari, uz redovite dolaske volonterki frizerki srijedom ujutro te volonterki u molitvenoj grupi srijedom popodne. Jedna je volonterka redovito petkom vodila literarnu grupu. Sveukupno je tijekom 2023. godine u Domu bile aktivne 24 volonterke i volontera koji su živote starijih osoba učinili sadržajnijim, veselijim i ljepšim sudjelujući u molitvenoj grupi, svirajući na proslavama i rođendanima, sudjelujući na kreativnim radionicama, u društvenim igrama, šetnjama s korisnicima, vodeći medicinsku rekreaciju, na individualnim druženjima, uređujući frizure korisnika. Kroz 2023. godinu volonterke i volonteri Doma odradili 494 volonterska sata, što je veliki doprinos kvaliteti života korisnika, ali i cijeloj zajednici. Najveći broj volonterski sati odradila je volonterka Dragica Šuran koja je zajednici doprinijela sa 121 volonterskim satom, vodeći medicinsku rekreaciju i literarnu grupu. Najmlađa domska volonterka je frizerka Paola Terlević.

**2.12. PREHRANA KORISNIKA**

Prehrana korisnika raspoređena je u tri (3) obroka dnevno, te pripremu i podjelu dodatnih obroka za dijabetičku i dijetalnu prehranu, koji se pojedinim korisnicima daju prema preporukama i uputama liječnika. Prehrambena i energetska vrijednost obroka u skladu je sa specifičnim potrebama ljudi starije životne dobi, a izvor namirnica i prehrambeno energetska vrijednost je usklađena sa fiziološkim potrebama i sustavima kod starijih osoba.

Tijekom 2023. godine nastavljena je suradnja na unaprjeđenju kvalitete prehrane korisnika kroz suradnju sa stručnjacima Nastavnog zavoda za javno zdravstvo Istarske županije. Osnovni principi planiranja pravilne prehrane odnose se na odgovarajući unos energije i hranjivih tvari, uravnoteženost, umjerenost, raznovrsnost i konzumiranje hrane visoke nutritivne gustoće. Najznačajnije preporuke odnose se na svakodnevno korištenje žitarica i proizvoda od žita u prehrani, dajući prednost cjelovitim žitaricama, korištenje što više voća i povrća u obrocima, svakodnevno pripremanje juhe, pripremanje ribe dva do tri puta tjedno, svakodnevno osiguravanje mlijeka i mliječnih proizvoda, češću upotrebu mahunarki i orašastog voća i sjemenki, pripremanje mršavog bijelog i crvenog mesa i jaja, a masti i hranu s visokim udjelom masti koristiti u razmjerno malim količinama.

U svrhu zaštite starijih osoba od pojave raznih bolesti, a čija je osnova neuravnotežena prehrana, provode se postupci po izrađenim Smjernicama o pravilnoj prehrani osoba starije životne dobi i prijedlogu jelovnika za Dom.

Prema ocjeni stručnog tima Ustanove ciljevi i obaveze iz ovog dijela poslovanja i njegovog programa za 2023. godinu su u potpunosti realizirani, a bili su slijedeći:

1. Redovita kontrola jelovnika od strane Komisije za prehranu korisnika, u kojoj među članovima u njenom radu sudjeluju voditelj kuhinje, glavna medicinska sestra, medicinska sestra voditeljica Poludnevnog boravka i dva korisnika.
2. Prilagođavanje prehrane potrebama korisnika uz poštivanje liječničkih preporuka zbog eventualnih promjena u njihovom zdravstvenom stanju.

2.12.1. EU PROJEKT „OBALNE PRIČE“

Suradnja s Nastavnim zavodom za javno zdravstvo Istarske županije u unaprjeđenju kvalitete prehrane nastavljena je i u vidu prijave na EU natječaj INTERREG Slovenija-Hrvatska, a sve vezano uz implementaciju Strategije Europske unije za Jadransku i Jonsku regiju (EUSAIR) kroz nekoliko ključnih elemenata, a prvenstveno se odnosi na promociju zdravlja i kvalitete života te na inovacije u zdravstvu i socijalnoj skrbi jer projektni pristup uz uobičajeno osoblje u skrbi o starijima uključuje nutricioniste, kineziologe i ekonomiste te može poslužiti kao model inovacija u pružanju zdravstvenih i socijalnih usluga. Projekt direktno podržava ključne smjernice EUSAIR a, doprinoseći održivom razvoju, poboljšanju kvalitete života, i jačanju suradnje između različitih sektora u regiji Jadranskog i Jonskog područja.

Partnerstvo u projektu "Obalne priče" strukturirano je tako da uključuje tri ključna partnera iz Hrvatske i Slovenije, svaki sa svojim specifičnim doprinosom. Ovo partnerstvo je ključno za uspješnu provedbu projekta i postizanje ciljeva, budući da svaki partner doprinosi svojim jedinstvenim resursima, stručnostima i iskustvima:

1. Nastavni zavod za javno zdravstvo Istarske županije (Vodeći partner iz RH):-Stručnost u javnom zdravstvu: Vodeći partner ima ključnu ulogu u razvoju i provedbi zdravstvenih programa. Njihova stručnost u području javnog zdravstva pridonosi kvalitetnoj analizi zdravstvenih potreba lokalnog stanovništva.-Izravna suradnja s lokalnim zajednicama: Kroz svoje dugogodišnje iskustvo, vodeći partner već ima izgrađene odnose s lokalnim zajednicama, što olakšava implementaciju projektnih aktivnosti i povećava lokalnu prihvaćenost.-Povezanost s drugim relevantnim dionicima: Suradnja s ostalim institucijama u zdravstvu i lokalnom samoupravom omogućuje holistički pristup zdravlju zajednice.

2. Dom za starije i nemoćne osobe Poreč (Partner iz RH):- Izravan kontakt s ciljnom skupinom: Kroz svoj rad s starijim osobama, Dom za starije ima neposredan uvid u njihove potrebe i izazove. Njihovo sudjelovanje pridonosi ciljanom pristupu projektu, i izravnom utjecaju na poboljšanu socijalnu inkluziju starije populacije u zajednicu. - Promicanje zdravog stila života među korisnicima: Dom ima priliku direktno utjecati na zdravstvene navike svojih korisnika, čime doprinosi dugoročnom poboljšanju njihovog zdravstvenog stanja.

3. Dom Koper (Partner iz Slovenije):- Kulturna raznolikost i projektno iskustvo: Partner iz Slovenije unosi kulturnu raznolikost i svoje specifičnosti u pristupu zdravlju. Iskustvo u radu s lokalnim zajednicama u Sloveniji doprinosi uspješnoj adaptaciji projekta na različite kontekste, a dosadašnje projektno iskustvo osigurava doprinos uspješnoj provedbi ovog projekta.- Povezivanje s relevantnim slovenskim institucijama: Partnerstvo omogućuje uspostavu veza s institucijama u Sloveniji, što može rezultirati dugoročnom prekograničnom suradnjom na raznim područjima.

**2.13. MATERIJALNI UVJETI RADA**

Tijekom 2023. godine bila su potrebna dodatna kontinuirana dodatna ulaganja u osnovna sredstva i opremu koja se, zbog 16-godišnje svakodnevne upotrebe ubrzano kvari. Značajnija sredstva zbog učestalih kvarova i popravaka uložena su u lift, perilicu crnog suđa, profesionalnu sušilicu rublja, te je kupljena nova perilica bijelog suđa kao i veći broj električnih medicinskih kreveta. I tijekom 2024. biti će potrebno značajnije ulaganje u ovu opremu radi njezinog zanavljanja.

Krajem 2023. godine na krov Doma instalirana je solarna elektrana. Radovi ugradnje fotonaponske elektrane na Domu odrađeni su kao jedna od aktivnosti u sklopu provedbe projekta ”SEET – Dobra energija – Solarna energija za energetsku tranziciju”, za koje je Grad Poreč-Parenzo, projektno prijavom putem gradske tvrtke Parentium d.o.o. osigurao bespovratna sredstva. Fotonaponska će elektrana svojim radom energiju sunca pretvarati u potrebnu električnu energiju. Priključna snaga elektrane iznosi 55 kW, te očekuju da će u narednom periodu zadovoljiti otprilike ¼ sveukupne potrebe objekta za električnom energijom.

**2.14. PRORAČUN SREDSTAVA ZA PROVOĐENJE PROGRAMA SMJEŠTAJA**

Pregled primljenih i utrošenih sredstava za provođenje svih dodatnih programa u 2023. godini je slijedeći:

|  |  |  |  |  |
| --- | --- | --- | --- | --- |
| R.b. | Opis | SMJEŠTAJ | | |
| OSTVARENO I-XII/2023 | GRAD | KORISNICI/  OSTALI IZV. |
|
| I. | PRIHODI |  |  |  |
| 1. | Prihodi smještaja-uplate korisnika | 526.974,80 | 0 | 526.974,80 |
| 2. | Prihodi iz proračuna za smještaj- Grad | 379.807,09 | 379.807,09 | 0 |
| 3. | Zadržavanje postojećeg standarda smještaja-Grad | 99.350,00 | 99.350,00 |  |
| 4. | Prihodi iz Proračuna za smještaj terminalnih korisnika-Grad | 57.117,91 | 57.117,91 | 0 |
| 5. | Prihodi iz proračuna za smještaj-JLS | 16.678,13 | 0 | 16.678,13 |
|  | UKUPNO PRIHODI | 1.079.927,93 | 536.275,00 | 543.652,93 |
|  | FINANCIRANJE PROGRAMA-% | 100 | 49 | 51 |

Provođenjem osnovnog programa stalnog smještaja korisnika u Domu tokom 2023. godine ostvaren je ukupan prihod u iznosu od 1.079.927,93 eura, a Grad Poreč-Parenzo je iz proračuna za ovu namjenu izdvojio iznos od 536.275,00 eura, što predstavlja udio od 49 % u financiranju ovog ukupnog programa. Grad Poreč-Parenzo osigurao je dodatna financijska sredstva za potrebe stalnog smještaja u iznosu od 99.350,00 eura, a sve kako bi se, bez povećanja cijena usluga za korisnike, zadržao dostignuti visoki nivo usluga uslijed povećanja cijena na tržištu (namirnice, energenti) te cijene rada. Napominjemo da se cijene usluge za korisnike tijekom 2023. godine nisu mijenjale (jedina korekcija ekonomske cijene smještaja od otvaranja Doma 2007. godine bila je 01.01.2018. godine u iznosu od 5% te je povećan udio sufinanciranja Grada za ovaj iznos, za korisnike se iznosi nisu mijenjali), što je važno s osnova očuvanja standarda i kvalitete života starijih osoba s područja Grada Poreča-Parenzo.

**3. POLUDNEVNI BORAVAK ZA STARIJE OSOBE**

Korisnici programa Poludnevnog boravka su osobe starije dobi koje zbog tjelesnog oštećenja ili trajnih promjena u zdravstvenom stanju ili zbog same starosti ne mogu potpuno udovoljiti osnovnim životnim zahtjevima jer se ne mogu samostalno kretati izvan svojeg stambenog prostora radi nabave osnovnih životnih potrepština i korištenja zdravstvene zaštite, te im je potrebna pomoć i njega druge osobe. U rad Poludnevnog boravka moguće je uključiti i nesamostalne osobe. Aktivnosti i usluge Poludnevnog boravka spadaju u dopunsku djelatnost Doma koja je propisana aktom o osnivanju kao i Zakonom o socijalnoj skrbi, te drugim zakonskim aktima.

Smještajem starijih osoba u Poludnevnom boravku umanjuju se problemi obitelji, koji nisu u mogućnosti, zbog uvjeta života, kvalitetno se skrbiti za potrebe starijih, a ipak ne žele ili se nisu stekli uvjeti da svoje starije trajno smjeste u Dom.

S aspekta cjelokupne zajednice, ovaj vid brige za starije predstavlja kvalitetno rješenje jer iziskuje manje troškove nego trajni smještaj starijih u ustanovu.

Kako je ovaj vid zbrinjavanja starijih i sa aspekta korisnika i sa aspekta zajednice povoljnije, racionalnije i ekonomičnije rješenje, svi troškovi Poludnevnog boravka sufinancirani su za sve korisnike s područja Grada Poreča-Parenzo s 50%.

Provođenjem ovog programa postignuti su slijedeći rezultati:

* osmišljeni i organizirani program Poludnevnog boravka se uspješno realizira,
* korisnici su mišljenja da je ovaj program upravo po njihovoj mjeri, te su istog odlično prihvatili i pozitivno svi doživljavaju.

Opis programa i aktivnosti:

1. PREHRANA, OPĆA I MEDICINSKA NJEGA: Izbjegavanje neprimjerene i preuranjene institucionalizacije podizanje kvalitete života starijih osoba, olakšanje psihofizičkog opterećenja obitelji koji skrbe o svom starijem članu u uobičajenom radnom vremenu članova obitelji,
2. RADNO-OKUPACIJSKE AKTIVNOSTI: Izbjegavanje osjećaja usamljenosti i izolacije i očuvanje funkcionalnih sposobnosti korisnika organiziranjem raznih aktivnosti i to: literarna grupa, pjevački zbor, radionice šivanja, pletenja, klupske aktivnosti (tombola, šah, karte, kreativno izražavanje i dr.), a prema interesima polaznika, gostovanje vrtića, škola, kulturnih društava i drugih društvenih organizacija,
3. MEDICINSKA REKREACIJA: Očuvanje funkcionalnih sposobnosti korisnika provođenjem medicinske gimnastike uz upotrebu pomagala.

Poludnevni boravak za starije osobe organizira se u prostorima Doma za starije i nemoćne osobe sa kapacitetom skrbi od 20 korisnika.

Prema ocjeni stručnog tima ustanove, ciljevi i obaveze iz ovog dijela poslovanja i njegovog programa za 2023. godinu uspješno su realizirani, a bili su slijedeći:

1. izbjegavanje preuranjene institucionalizacije starijih i nemoćnih osoba,
2. podizanje kvalitete života starijih osoba kojima treba tuđa pomoć i njega uz rješavanje problema socijalne izoliranosti i usamljenosti,
3. očuvanje funkcionalne sposobnosti starijih osoba,
4. uključivanje obitelji u organiziranu skrb starijih osoba,
5. potvrđivanje dobrobiti ove institucionalne usluge i po kriteriju troškova i po pitanju pružanja usluga,
6. stvaranje organizacijskih uvjeta da ovaj program postane jezgra za razvoj centra koji bi davao šire usluge za starije i nemoćne osobe (savjetovalište, udruge, volonteri, edukacije),
7. smanjenje slučajeva brze i nagle institucionalizacije pogotovo onda kada se intervencijom i programom potpore obitelji može osobi pružiti usluga da ostane u svojoj kući,
8. stalna edukacija i pomoć obitelji,
9. utvrđivanje bitno smanjene nelagode kod članova obitelji koji nisu u mogućnosti kvalitetno skrbiti o potrebama starijih i ne žele svoje starije članove obitelji trajno smjestiti u Dom.

Tijekom 2023. godine usluge Poludnevnog boravka koristilo je 14-17 korisnika mjesečno, ukupno su usluge koristile 24 osobe, a kretanje po mjesecima je bilo slijedeće:

|  |  |  |  |  |  |  |
| --- | --- | --- | --- | --- | --- | --- |
| MJESEC | Broj korisnika-2020. | Broj korisnika  2021. |  |  | Broj korisnika  2022. | Broj korisnika  2023. |
| I. | 17 | 0 |  |  | 8 | 15 |
| II. | 19 | 0 |  |  | 9 | 15 |
| III. | 17 | 6 |  |  | 9 | 16 |
| IV. | 0 | 7 |  |  | 9 | 14 |
| V. | 0 | 7 |  |  | 10 | 14 |
| VI. | 11 | 6 |  |  | 11 | 14 |
| VII. | 10 | 7 |  |  | 11 | 15 |
| VIII. | 0 | 8 |  |  | 11 | 16 |
| IX. | 0 | 7 |  |  | 11 | 15 |
| X. | 0 | 7 |  |  | 14 | 17 |
| XI. | 0 | 8 |  |  | 16 | 15 |
| XII. | 0 | 8 |  |  | 15 | 15 |
| **Prosječan broj korisnika** | **6,16** | **5,91** |  |  | **11,17** | **15,09** |

**3.1. PRORAČUN SREDSTAVA ZA PROVOĐENJE PROGRAMA POLUDNEVNOG**

**BORAVKA**

Za provođenje ovog programa, odnosno za pokriće troškova Poludnevnog boravka ukupno je utrošeno 80.267,54 eura, a Grad Poreč-Parenzo je iz proračuna za ovu namjenu izdvojio iznos od 47.349,91eura, što predstavlja udio od 59 % u financiranju ukupnog programa.

Cijena usluge Poludnevnog boravka definirana je 2008. godine i od tada se nije mijenjala te iznosi 318,53 eura mjesečno, dok je za korisnike s područja Grada Poreča-Parenzo taj iznos sufinanciran s 50% te iznosi 159,27 eura mjesečno.

|  |  |  |  |  |
| --- | --- | --- | --- | --- |
| R.b. | Opis | POLUDNEVNI BORAVAK | | |
| UKUPNO | GRAD | KORISN./  OST.IZV. |
| I. | PRIHODI |  |  |  |
| 1. | Prihodi od uplata korisnika | 32.917,63 | 0 | 32.917,63 |
| 2. | Prihodi iz proračuna Grada Poreča-Parenzo | 47.349,91 | 47.349,91 | 0 |
|  | UKUPNO PRIHODI | 80.267,54 | 47.349,91 | 32.917,63 |
|  | FINANCIRANJE PROGRAMA-% | 100 | 59 | 41 |

**4. PROGRAM HOSPICIJ–KUĆNA SKRB**

Područje na koje se program odnosi jeskrb o starijim osobama**,** poboljšanje kvalitete života osobama starije životne dobi, a posebno razvoja izvaninstitucionalnih oblika skrbi za starije. Model Hospicija koji se provodi na području Grada Poreča-Parenzo i okolnih općina je osmišljen i provodi se kao izvaninstitucionalna pomoć starim, nemoćnim, privremeno ili trajno neautonomnim osobama u segmentu kućne skrbi.

Timovi za kućnu skrb temeljni su oblik hospicijske službe, oni ne zamjenjuju izborne liječnike i terenske medicinske sestre već zajedno s njima povećavaju vrijeme i raznovrsnost pomoći bolesniku i njegovoj obitelji.

Program „Hospicij-kućna skrb“ provodi se od 2002. godine na području Grada Poreča-Parenzo i okolnih općina Poreštine i njegovo je provođenje pokazalo veliku potrebu za ovim uslugama. Iskustva u provođenju programa pokazala su se od izuzetnog značaja za razvoj palijativne skrbi u Istarskoj županiji i rada specijalističko-konzilijarnog mobilnog palijativnog tima, posebno u dijelu pružanja socijalne palijativne skrbi.

Od 2005. godine djeluje Posudionica ortopedskih pomagala čiju osnovu čine slijedeća oprema:

* 19 električnih medicinskih kreveta s madracima i ormarićima za hranjenje,
* 10 mehaničkih medicinskih kreveta,
* 15 fotelja s kotačima,
* 14 toaletnih stolica–princeza,
* 10 invalidskih kolica,
* 18 hodalica,
* 25 štaka,
* 24 noćna ormarića,
* 7 štapova s 4 nožice,
* 1 antidekubitalni madrac,

odnosno ukupno 143 pomagala.

Tijekom 2023. godine sveukupno je 170 osoba koristilo ortopedska pomagala i to: 62 osobe koristile su električne medicinske krevete, 22 osobe invalidska kolica, 37 osoba koristilo je hodalice, 31 osoba toaletne stolice, 1 osoba noćni ormarić, 15 osoba štake i 1 osoba antidekubitalni madrac.

Izrada evidencija i dokumentacija za bolesnike/obitelji - usluge su pružene za 14 novih korisnika i članova obitelji, kod jedne obitelji izvršene su 3 kućne posjete kroz nekoliko mjeseci, za 13 obitelji izvršeno je telefonsko savjetovanje - zadovoljavanje potreba korisnika iz socijalne domene, informativni razgovor **.** 14 novih korisnika i njihovih obitelji upućeni su na njihova prava i usluge u socijalnoj skrbi, povećana je socijalna participacija korisnika i članova njihovih obitelji, dok je za dvije korisnice organiziran prioritetan prijem u Dom u suradnji s Mobilnim palijativnim timom Istarske županije i Hrvatskim zavodom za socijalni rad - Područnim uredom Poreč

Usluge potpore bolesniku, savjetovanja, psihoterapije, psihoedukacija o načinu ponašanja i prihvaćanju bolesti, evaluacija uz poticanje na adekvatnu komunikaciju u smislu uvažavanja osjećaja članova obitelji i razvijanje tolerancije i razumijevanja te rad na prihvaćanju trenutnog zdravstvenog stanja pružena je za 3 korisnika te za članove njihovih obitelji

Kroz program pružana je usluga specijalističkih fizijatrijskih pregleda i edukacija članova obitelji o postupanju s bolesnikom te je provođena fizikalna terapija u kući bolesnika. Naglasak ovog segmenta programa je u što ranijoj rehabilitaciji i osposobljavanju korisnika za što bolje sudjelovanje u aktivnostima svakodnevnog života. Tijekom 2023. godine ove usluge koristilo je 27 korisnika, od kojih neki korisnici i više mjeseci. Fizikalne terapije u kući korisnika pružane su za 9 korisnika po 8 procedura.

Najčešće se radi o vrlo teškim bolesnicima (nakon preboljenog moždanog inzulta, cerebralnog infarkta, trauma i politrauma itd) koji bivaju otpušteni kući iz bolnica nakon akutnog zbrinjavanja. Po dolasku kući čekaju na termin upućivanja na stacionarnu rehabilitaciju. Upravo u ovom trenutku pokazala se potreba za intervencijom fizikalne terapije u kući kakva je pružena kroz projekt.

Uključivanjem u rad županijskog tima za palijativnu skrb i razmjenom iskustava te modela dobre prakse dan je doprinos ujednačenom razvoju socijalne palijativne skrbi na području cijele županije. Na online sastancima s članovima palijativnog tima ostvarena je koordinacija u pružanju palijativne skrbi, te su se dogovarale aktivnosti prema svakom pojedinom korisniku s područja Poreštine. Palijativni pacijenti koji nisu bili uključeni u palijativnu skrb putem svog obiteljskog liječnika, a korisnici su programa, uključeni su bili u aktivnosti mobilnog palijativnog tima Istarske županije.

Kriteriji po kojima se određuju korisnici programa su slijedeći:

* trenutno zdravstveno stanje korisnika koji je privremeno ili trajno neautonoman,
* pokazatelj trenutnog zdravstvenog stanja, koje se iz mjeseca u mjesec mijenja,
* broj indiciranih/traženih usluga zdravstvene njege u kući za neautonomnog pacijenta od njegovog osobnog liječnika.

Dinamika rada na programu/projektu je kontinuirana tokom cijele godine, a određuje se na temelju momentalnog zdravstvenog stanja osobe za koje patronažna služba i služba medicinske njege u kući odredi posebnu potrebu.

Prioritet u tretmanu imaju staračka i samačka domaćinstva niskog socioekonomskog statusa, koja nisu obuhvaćena radom postojećih drugih oblika skrbi, vodeći računa o mogućoj ukupnoj mjesečnoj potrošnji kod izvršenja rada na programu.

**4.1. PRORAČUN SREDSTAVA ZA PROVOĐENJE PROGRAMA „HOSPICIJ – KUĆNA SKRB“**

Za provođenje programa „Hospicij-kućna skrb“, odnosno za pokriće troškova ukupno je utrošeno 48.206,00 eura, a Grad Poreč-Parenzo je iz Proračuna za ovu namjenu izdvojio iznos od 37.600,00 eura, što predstavlja udio od 78 % u financiranju ovog ukupnog programa.

|  |  |  |  |  |
| --- | --- | --- | --- | --- |
| R.b. | Opis | HOSPICIJ-KUĆNA SKRB | | |
| UKUPNO | GRAD | KORISN./  OST.IZV. |
| I. | PRIHODI |  |  |  |
| 1. | Prihodi iz proračuna grada-hospicij-kućna skrb | 37.600,00 | 37.600,00 | 0 |
| 2. | Prihodi iz proračuna za hospicij-JLS | 1.070,00 | 0 | 1.070,00 |
| 3. | Prihodi od JLS-županija | 9.536,00 | 0 | 9.536,00 |
|  | UKUPNO PRIHODI | 48.206,00 | 37.600,00 | 10.606,00 |
|  | FINANCIRANJE PROGRAMA-% | 100 | 78 | 22 |

**5. MEDICINSKA REKREACIJA ZA STARIJE OSOBE**

Program Medicinske rekreacije za starije predstavlja vježbanje uglavnom ženske starije populacije pod stručnim vodstvom višeg fizioterapeuta, a provodi se organizacijski samostalno po mjesnim odborima Grada Poreča-Parenzo s primarnim ciljem očuvanja funkcionalne sposobnosti i neovisnosti starijih osoba redovnom tjelesnom aktivnošću, a radi poticanja tjelesne aktivnosti starijih i kretanja kao važnog faktora u prevenciji bolesnog starenja.

Poticanje samoodgovornosti za vlastito zdravlje sprečavanjem negativnog zdravstvenog ponašanja, naročito kontrolom i sprečavanjem debljine, važna je funkcija ovog programa.

Ukupno je tijekom cijele godine program koristilo oko 230 osoba.

Nakon pandemije COVID-19 ponovno je započelo provođenje programa u rujnu 2022. godine u prostorima SRC Palestra sa dvije grupe polaznica te u studenom 2022. godine u prostorima Društvenog doma Kukci sa dvije grupe polaznica. Tijekom 2023. godine program je organiziran u svim mjesnim odborima Grada Poreča-Parenzo te u većem obimu nego ranije obzirom da je za provođenje programa osiguran prostor i u MO Veli Maj.

|  |  |  |  |
| --- | --- | --- | --- |
| M**jesni odbor** | Tjedni raspored | | |
| S**RC** Palestra –  MO Joakim Rakovac i  MO Mate Balota | PONEDJELJAK 8,00 – 9,00 SATI, 9,00 – 10,00 SATI | SRIJEDA 8,00 – 9,00 SATI, 9,00 – 10,00 SATI | PETAK 8,00 – 9,00 SA TI, 9,00 – 10,00 SATI |
| MO ANKA BUTORAC – Prostorije DND, Trg k. Branimira br. 4 | PONEDJELJAK 10,15 – 11,15 SATI | SRIJEDA 10,15 – 11,15 SATI | PETAK 10,15 – 11,15 SATI |
| MO VELI MAJ – Prostorije MO | PONEDJELJAK 11,30 – 12,30 SATI | SRIJEDA 11,30 – 12,30 SATI |  |
| MO ČERVAR PORAT – Prostorije MO Červar Porat | PONEDJELJAK 17,00 – 18,00 SATI | SRIJEDA 17,00 – 18,00 SATI |  |
| 4. MO VRVARI – Prostorije MO Vrvari – Škola | PONEDJELJAK 15,30 – 16,30 SATI | SRIJEDA 15,30 – 16,30 SATI |  |
| 6. MO NOVA VAS - KUKCI - Društveni dom Kukci | PONEDJELJAK  18,30 – 19,30 SATI, 19,30 – 20,30 SATI | SRIJEDA 18,30 – 19,30 SATI, 19,30 – 20,30 SATI |  |
| 7. MO FUŠKULIN - Prostorije MO Fuškulin | UTORAK 15,00 – 16,00 SATI | ČETVRTAK 15,00 - 16,00 SATI |  |
| 8. MO ŽBANDAJ – Školska dvorana PŠ Žbandaj | UTORAK 16,30 – 17,30 SATI | ČETVRTAK 16,30 – 17,30 SATI |  |
| 9. MO BADERNA - Prostorije Zajednice Talijana Baderna Comunita degli Italiani Mompaderno | UTORAK 18,00 – 19,00 SATI | ČETVRTAK 18,00 - 19,00 SATI |  |

Program je realiziran uz financijsku podršku Osnivača, dok se cijena za korisnike/ce programa nije mijenjala od njegovog početka i iznosila je 7 eura mjesečno za 2 puta tjedno i 10 eura mjesečno za 3 puta tjedno.

**5.1. PRORAČUN SREDSTAVA ZA PROVOĐENJE PROGRAMA MEDICINSKA REKREACIJA**

|  |  |  |  |  |
| --- | --- | --- | --- | --- |
| R.b. | Opis | MEDICINSKA REKREACIJA - PRENAMJENA | | |
| UKUPNO | GRAD | KORISN./  OST.IZV. |
| I. | PRIHODI |  |  |  |
| 1. | Prihodi od uplata građana | 11.754,50 | 0 | 11.754,50 |
| 2. | Prihodi iz proračuna grada | 12.000,00 | 12.000,00 | 0 |
|  | UKUPNO PRIHODI | 23.754,50 | 12.000,00 | 11.754,50 |
|  | FINANCIRANJE PROGRAMA-% | 100 | 51 | 49 |

**6. POMOĆ I NJEGA U KUĆI**

Grad Poreč-Parenzo se u posljednje vrijeme sve više suočava s suvremenim problemima koji su prisutni i u ostalim zajednicama, a to je povećanje udjela starije populacije i potreba za dugotrajnom skrbi. Unatoč financiranju kvalitetne institucionalne skrbi u Domu za starije i nemoćne osobe Poreč, te razvoju programa izvaninstitucionalne skrbi u prostoru Doma, postojeći programski i prostorni resursi ne odgovaraju na sve veće potrebe o skrbi starije populacije koja živi na ovom području. Porečki program Pomoć i njege u kući omogućuje starijim osobama što dulji samostalni život i ostanak u vlastitom domu kroz pomoć u trajanju najviše 4 sata dnevno u obavljanju svakodnevnih životnih aktivnosti neposredno u njihovim kućanstvima. Pomoć u kući prema Zakonu o socijalnoj skrbi obuhvaća:

* Organiziranje prehrane (nabava i dostava gotovih obroka u kuću)
* Obavljanje kućnih poslova (nabava živežnih namirnica, pomoć u pripremanju obroka, pranje posuđa, pospremanje stana, donošenje vode, ogrijeva i slično,

organiziranje pranja i glačanja rublja, nabava lijekova i drugih potrepština i dr.)

* Održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba)
* Zadovoljavanje drugih svakodnevnih potreba.

Tijekom 2023. godine nastavljeno je s intenzivnijom aktivnosti pomoć u kući zapošljavanjem 2 gerontodomaćica na pola radnog vremena (a koje su zaposlene u Društvu invalida Poreč na preostalih pola radnog vremena). Primarno se zadovoljavaju potrebe za pomoći u kući socijalnu ugroženih osoba te zatim i ostalih funkcionalno ovisnih starijih osoba kojima pomoć ne mogu osigurati članovi obitelji ili drugi obveznici uzdržavanja. Tijekom 2023. Godine usluge pomoći u kući putem socijalnog programa koristilo je 7 osoba, a 6 funkcionalno ovisnih osoba samostalno je plaćalo usluge.

**6.1. PRIPREMA I PODJELA TOPLIH OBROKA**

Grad Poreč-Parenzo je, zbog postojanja materijalnih i kadrovskih mogućnosti u kuhinji Doma za starije i nemoćne osobe Poreč povjerio program pripreme i podjele jednog toplog obroka dnevno starijim i nemoćnim osobama, te drugim osobama iz njegovog socijalnog programa.

Tijekom 2023. Godine organizirana je i dostava toplog obroka svakog dana za 12 korisnika socijalnog programa i 16 korisnika temeljem ugovora o pružanju usluge dostave toplog obroka.

Cilj ovog programa je osiguranje redovite i kvalitetnije prehrane jednog dijela građana Grada Poreča, koji zbog svojih starosnih, zdravstvenih, psihofizičkih ili materijalnih životnih prilika nisu u mogućnosti si osigurati nabavu namirnica ili pripremati obroke za svoju redovitu svakodnevnu prehranu, te su prema gradskim kriterijima ušli u program socijalnog zbrinjavanja.

**6.2. PRORAČUN SREDSTAVA ZA PROVOĐENJE PROGRAMA POMOĆI I NJEGE U KUĆI**

|  |  |  |  |  |
| --- | --- | --- | --- | --- |
| R.b. | Opis | TOPLI OBROK | | |
| UKUPNO | GRAD | KORIS./  OST.IZ. |
| I. | PRIHODI |  |  |  |
| 1. | Prihodi ostvareni od hrane-ostali korisnici | 11.354,30 | 0 | 11.354,30 |
| 2. | Prihodi iz proračuna grada-topli obrok | 18.055,32 | 18.055,32 | 0 |
| 3. | UKUPNO PRIHODI | 29.409,62 | 18.055,32 | 11.354,30 |
|  | FINANCIRANJE PROGRAMA-% | 100 | 62 | 38 |

|  |  |  |  |  |
| --- | --- | --- | --- | --- |
| R.b. | Opis | POMOĆ U KUĆI 2023 | | |
| UKUPNO | GRAD | KORIS./  OST.IZ. |
| I. | PRIHODI |  |  |  |
| 1. | Prihodi ostvareni od pomoći u kući-ostali korisnici | 1.782,50 | 0 | 1.782,50 |
| 2. | Prihodi iz proračuna grada-pomoć u kući | 29.609,78 | 29.609,78 | 0 |
| 3. | UKUPNO PRIHODI | 31.392,28 | 29.609,78 | 1.782,50 |
|  | FINANCIRANJE PROGRAMA-% | 100 | 94 | 6 |

**7. REKAPITULACIJA UTROŠENIH SREDSTAVA ZA PROGRAME**

Dom je uspješno realizirao sve programe koji su provođeni, a rezime utrošenih sredstava za njihovo provođenje je slijedeći:

|  |  |  |  |  |
| --- | --- | --- | --- | --- |
| R.b. | Opis | PROGRAMI-UKUPNO | | |
| OSTVARENJE  I-XII/2023 | GRAD | OSTALI IZV./KOR. |
|
| I. | PRIHODI |  |  |  |
| 1. | Prihodi ostvareni od hrane | 11.354,30 | 0 | 11.354,30 |
| 2. | Prihodi od uplata kor.-poludnevni boravak | 32.917,63 | 0 | 32.917,63 |
| 3. | Prihodi od uplata građana-med. rekreacija | 11.754,50 | 0 | 11.754,50 |
| 4. | Prihodi od uplata kor.-pomoć u kući | 1.782,50 | 0 | 1.782,50 |
| 5. | Prihodi iz prorač.gr.-hospicij-kućna skrb | 37.600,00 | 37.600,00 | 0 |
| 6. | Prihodi iz proračuna grada-med. rekreacija | 12.000,00 | 12.000,00 | 0 |
| 7. | Prihodi iz proračuna grada-pol. boravak | 47.349,91 | 47.349,91 | 0 |
| 8. | Prihodi iz proračuna grada-topli obrok | 18.055,32 | 18.055,32 | 0 |
| 9. | Prihodi iz proračuna grada-pomoć u k. | 29.609,78 | 29.609,78 | 0 |
| 10. | Prihodi iz proračuna za hospicij-JLS | 1.070,00 | 0 | 1.070,00 |
| 11. | Prihodi od JLS-županija | 9.536,00 | 0 | 9.536,00 |
| 12. | Prihodi iz proračuna grada-zakup | 37.080,00 | 37.080,00 |  |
|  | UKUPNO PRIHODI | 250.109,94 | 181.695,01 | 68.414,93 |
|  | FINANCIRANJE PROGRAMA % | 100 | 72 | 28 |

Iz iznesenih podataka proizlazi da je Grad Poreč-Parenzo za sve socijalne programe iz Proračuna za 2023. godinu osigurao 144.615,07 eura, dok je za potrebe zakupa zgrade osigurano 37.080,00 eura. Preostali dio prihoda ostvaren je iz prikupljenih sredstava korisnika pojedinih usluga, proračuna Istarske županije, te iz proračuna općina Poreštine.

**8. IMOVINA**

*Dugotrajna nefinancijska imovina*

Dugotrajnu imovinu ustanove čini materijalna imovina neto vrijednosti 527.398,85 kn.

Materijalna imovina iskazuje se po trošku nabave, amortizira po redovnim - zakonom propisanim stopama amortizacije linearnom metodom, te se trošak amortizacije knjiži kao trošak razdoblja.

Stanje i promjene na dugotrajnoj imovini prikazujemo na slijedeći način:

Na dan 31.12.2023. nefinancijska imovina Doma za starije i nemoćne osobe Poreč sastoji se od nabavne vrijednosti u iznosu od 262.309,80 eur, umanjena za ispravak vrijednosti u iznosu od 204.819,72 eur što u konačnici daje knjigovodstvenu vrijednost nefinancijske imovine u iznosu od 57.490,08 eur. Knjigovodstvenu vrijednost nefinancijske imovne na dan 31.12.2023. godine čine:

1. Postrojenja (Uređaji ,spremnici, rashladna postrojenja) 4.090,01 eur

2. Oprema (Uredska, računalna i telekomunikacijska oprema) 41.384,23 eur

3. Alati, mjerni i kontrolni instrumenti 175.889,81 eur

4. Prijevozna sredstva (1 kombi vozilo nabavljeno 2016. g) 30.024,10 eur

5. Ostala materijalna imovina

(protupož. zaklopke nabavljene 2015. g) 4.015,86 eur

Sukladno propisima temeljem odredbi Zakona o računovodstvu ukupna nabavna vrijednost u iznosu od 262.309,80 eura umanjivana je za ispravak vrijednosti amortizacije do 31.12.2023. godine u ukupnom iznosu 204.819,72 eur .

To sve čini ukupnu knjigovodstvenu vrijednost nefinancijske imovine na dan 31.12.2023. godine u iznosu od 57.490,08 eura.

Tijekom 2023. godine nabavljeno je više vrsta sitnog inventara (posuđe, dijelovi za krevete, posteljina, stolice, madraci) u vrijednosti od 4.249,29 eura, koji je u cijelosti otpisan prema metodi jednokratnog otpisa (100% otpis) prilikom stavljanja u upotrebu.

*Kratkotrajna imovina*

Na dan 31.12.2023. kratkotrajnu imovinu ustanove čini iznos od 160.976,71 eur, a odnosi se na stanje žiro računa u banci u iznosu od 143.091,19 eur, stanje u blagajni u iznosu od 111,64 eura, potraživanja za pružene usluge u iznosu od 13.534,27 eura i potraživanja za nadoknade bolovanja u iznosu od 2.722,57 eura.

**9. UKUPNO FINANCIJSKO POSLOVANJE JAVNE USTANOVE**

Tijekom 2023. godine u Domu je bilo zaposleno, na osnovu isplaćenih sati rada, prosječno 52 radnika.

Na osnovu popunjenosti smještajnih kapaciteta i programa koje Grad Poreč-Parenzo, Istarska županija i ostale općine u okruženju financiraju iz svojih proračunu, a organizacijski se provode u javnoj ustanovi, te uplata korisnika usluga Doma u toku 2023. godine se ostvario ukupan prihod u visini od 1.350.033,71 eura.

Analitički prikaz ostvarenih prihoda i rashoda poslovanja u 2023. godini:

|  |  |
| --- | --- |
|  | |
|  |  | | | | | |  |  |
| **R.b.** | **Opis** | |  | |
| **OSTV. 2022** | **PLAN 2023** | | **OSTV. 2023** | **23/PL** | **23/22** |
|
|  | Prosječan broj korisnika: | |  |  | |  |  |  |
| **I.** | **PRIHODI** | |  |  | |  |  |  |
| 1. | Prihodi ostvareni od pića i napitaka | | 2.612 | 3.348 | | 3.349 | 100 | 128 |
| 2. | Prihodi ostvareni od hrane | | 6.714 | 10.599 | | 11.354 | 107 | 169 |
| 3. | Prihodi smještaja-uplate korisnika | | 494.871 | 526.217 | | 526.975 | 100 | 106 |
| 4. | Prihodi od uplata kor.-polud. bor. | | 24.821 | 33.295 | | 32.917 | 99 | 133 |
| 5. | Prihodi od uplata građ.-medic. rek. | | 1.825 | 11.024 | | 11.755 | 107 | 644 |
| 6. | Prihodi iz proračuna-smještaj-grad | | 485.267 | 435.305 | | 436.925 | 100 | 90 |
| 7. | Prihodi iz proračuna za smješt.-JLS | | 12.544 | 16.667 | | 16.678 | 100 | 133 |
| 8. | Prihodi iz pror.gr.-hosp.-kućna skrb | | 37.760 | 37.600 | | 37.600 | 100 | 100 |
| 9. | Prihodi iz pror.gr.-medicinska rek. | | 1.725 | 12.000 | | 12.000 | 100 | 696 |
| 10. | Prihodi iz pror.gr.-poludnevni bor. | | 38.817 | 47.350 | | 47.349 | 100 | 122 |
| 11. | Prihodi iz pror.gr.-topli obrok i pomoć u kući | | 20.457 | 47.665 | | 35.329 | 74 | 173 |
| 12. | Prihodi iz proračuna za hospicij-JLS | | 1.128 | 949 | | 1.070 | 113 | 95 |
| 13. | Prihodi od JLS-županija | | 9.151 | 10.403 | | 9.536 | 92 | 104 |
| 14. | Prihodi od zakupa | | 37.070 | 37.080 | | 37.080 | 100 | 100 |
| 15. | Prihodi od kamata | | 146 | 149 | | 148 | 99 | 101 |
| 16. | Prihodi-grad-zadr.post.raz.standar. | | 0 | 99.350 | | 99.350 | 100 | 100 |
| 17. | Prihodi od donacija | | 464 | 218 | | 200 | 92 | 43 |
| 18. | Prihodi od zaposlenih-topli obrok | | 5.852 | 5.603 | | 5.589 | 100 | 96 |
| 19. | Ostali prihodi | | 10.399 | 22.778 | | 24.828 | 109 | 239 |
|  | **UKUPNO PRIHODI** | | **1.191.623** | **1.357.600** | | **1.350.032** | **99** | **113** |
| **II.** | **RASHODI** | |  |  | |  |  |  |
| 1. | Neto plaća-redovan rad | | 412.272 | 486.104 | | 496.222 | 102 | 120 |
| 2. | Porez i prirez na dohodak iz plaće | | 27.723 | 40.404 | | 41.001 | 101 | 148 |
| 3. | Doprinos za MIO I stup iz plaće | | 89.188 | 105.268 | | 108.016 | 103 | 121 |
| 4. | Doprinos za MIO II stup iz plaće | | 25.285 | 29.753 | | 30.350 | 102 | 120 |
| 5. | Bolovanja na teret organizacije | | 20.229 | 17.645 | | 22.629 | 128 | 112 |
| 6. | Doprinosi na plaću za zdrav.osigur. | | 83.894 | 101.235 | | 106.453 | 105 | 127 |
| 7. | Doprinosi na plaću-zapoš.inv.-0,1% | | 73 | 0 | | 0 | 0 | 0 |
| 8. | Regres za godišnji odmor-K-15 | | 8.984 | 13.788 | | 14.012 | 102 | 156 |
| 9. | Naknada za božičnicu i poklon djeci | | 1.911 | 2.000 | | 2.080 | 104 | 109 |
| 10. | Naknada troškova prijevoza na rad | | 36.467 | 40.072 | | 41.077 | 103 | 113 |
| 11. | Ostali rashodi za zaposl.-top.obrok | | 27.265 | 33.774 | | 36.207 | 107 | 133 |
| 12. | Ostale naknade radnicima | | 32.218 | 24.538 | | 19.934 | 81 | 62 |
|  | **Ukupno bruto plaće i naknade** | | **765.509** | **894.582** | | **917.984** | **103** | **120** |
| 13. | Dnevnice za službena putovanja | | 151 | 99 | | 67 | 68 | 44 |
| 14. | Troškovi za službena putovanja | | 39 | 106 | | 72 | 68 | 185 |
| 15. | Stručna literatura i obrazovanje rad. | | 2.522 | 3.394 | | 2.369 | 70 | 94 |
| 16. | Naknada za službena put.-os.aut. | | 44 | 0 | | 0 | 0 | 0 |
| 17. | Naknada članovima upr.vijeća-neto | | 1.128 | 1.294 | | 1.766 | 136 | 157 |
| 18. | Naknada član. upr.vij.-porez i prirez | | 284 | 327 | | 447 | 137 | 157 |
| 19. | Naknada članovima upr.vijeća-ZO | | 117 | 135 | | 185 | 137 | 158 |
| 20. | Naknada član.upr.vijeća-MIO I stup | | 157 | 180 | | 246 | 137 | 157 |
| 21. | Troškovi volontera | | 531 | 243 | | 419 | 172 | 79 |
| 22. | Uredski materijal | | 3.183 | 2.767 | | 3.285 | 119 | 103 |
| 23. | Troškovi materijala za održavanje | | 11.437 | 19.538 | | 13.485 | 69 | 118 |
| 24. | Potrošni materijal-kućni majstori | | 2.417 | 3.971 | | 3.956 | 100 | 164 |
| 25. | Troškovi potrošnog materij.-kuhinja | | 11.766 | 12.390 | | 12.622 | 102 | 107 |
| 26. | Troškovi potrošnog materij.-vešeraj | | 4.719 | 4.070 | | 4.006 | 98 | 85 |
| 27. | Troškovi sredstava za čišč.-odjel | | 10.822 | 7.733 | | 6.638 | 86 | 61 |
| 28. | Troškovi sredstava za čiš.-čistačice | | 5.105 | 5.160 | | 7.958 | 154 | 156 |
| 29. | Troškovi potrošnog materijala-socij. | | 599 | 80 | | 200 | 250 | 33 |
| 30. | Troškovi namirnica | | 125.820 | 152.985 | | 156.033 | 102 | 124 |
| 31. | Ostali troškovi materijala | | 1.849 | 1.729 | | 1.401 | 81 | 76 |
| 32. | Troškovi ambalaže | | 357 | 298 | | 286 | 96 | 80 |
| 33. | Usluge tekućeg i investicion.održ. | | 16.224 | 19.126 | | 23.261 | 122 | 143 |
| 34. | Troškovi održavanja automobila | | 1.050 | 2.051 | | 1.945 | 95 | 185 |
| 35. | Troškovi autoguma | | 1.261 | 0 | | 0 | 0 | 0 |
| 36. | Troškovi usluga pranja tekstila | | 20.510 | 24.953 | | 24.517 | 98 | 120 |
| 37. | Usluge prijevoza neispravnog vozila | | 0 | 0 | | 100 | 0 | 0 |
| 38. | Troškovi odvoza i zbrinjavanje otp. | | 21.079 | 19.653 | | 20.731 | 105 | 98 |
| 39. | Troškovi deratizacije i dezinfekcije | | 609 | 448 | | 598 | 133 | 98 |
| 40. | Troškovi održavanja okoliša | | 208 | 722 | | 481 | 67 | 231 |
| 41. | Troškovi plina | | 27.011 | 37.052 | | 37.427 | 101 | 139 |
| 42. | Troškovi električne energije | | 17.471 | 17.472 | | 15.657 | 90 | 90 |
| 43. | Troškovi vode | | 3.667 | 3.700 | | 5.237 | 142 | 143 |
| 44. | Troškovi motornog benzina i dizela | | 5.858 | 5.595 | | 5.525 | 99 | 94 |
| 45. | Ostale komunalne usluge-odčeplj.odvoda | | 0 | 0 | | 92 | 0! | 0 |
| 46. | Troškovi poštarine | | 314 | 329 | | 242 | 74 | 77 |
| 47. | Troškovi telefona i ost.komunikacija | | 3.688 | 4.143 | | 4.154 | 100 | 113 |
| 48. | Troškovi nabave sitnog inventara | | 3.062 | 4.818 | | 4.479 | 93 | 146 |
| 49. | Troškovi radne obuće i odjeće | | 3.578 | 6.549 | | 4.566 | 70 | 128 |
| 50. | Troškovi najma prostora i opreme | | 37.070 | 37.080 | | 37.080 | 100 | 100 |
| 51. | Troškovi održavanja informat.prog. | | 7.060 | 8.195 | | 10.710 | 131 | 152 |
| 52. | Troškovi registracije vozila | | 190 | 285 | | 190 | 67 | 100 |
| 53. | Usluge servisa vatrogasnih aparata | | 369 | 180 | | 518 | 288 | 140 |
| 54. | Troškovi usluga čuvanja | | 550 | 600 | | 600 | 100 | 109 |
| 55. | Ostali troškovi materijala i usluga | | 5.202 | 2.257 | | 2.646 | 117 | 51 |
| 56. | Usluge psihijatra | | 630 | 720 | | 1.520 | 211 | 241 |
| 57. | Troškovi sanitarnih i zdravst.preg. | | 1.801 | 2.225 | | 1.839 | 83 | 102 |
| 58. | Zdravstvene usluge | | 6.404 | 1.194 | | 5.178 | 434 | 81 |
| 59. | Usluge psihologa | | 1.079 | 724 | | 1.113 | 154 | 103 |
| 60. | Medicinske usluge | | 5.803 | 5.681 | | 6.712 | 118 | 116 |
| 61. | Ugovor o djelu | | 3.885 | 7.200 | | 5.440 | 76 | 140 |
| 62. | Pristojba za TV | | 128 | 127 | | 127 | 100 | 99 |
| 63. | Troškovi usluga javnog bilježnika | | 3.670 | 4.419 | | 4.536 | 103 | 124 |
| 64. | Usluge čišćenja | | 1.910 | 7.361 | | 7.628 | 104 | 399 |
| 65. | Usluge tiskanja | | 0 | 75 | | 50 | 67 | 0 |
| 66. | Usluge sanitarne zaštite | | 3.627 | 3.100 | | 2.687 | 87 | 74 |
| 67. | Premije osiguranja | | 7.549 | 8.830 | | 7.924 | 90 | 105 |
| 68. | Amortizacija | | 16.428 | 16 | | 16.161 | 101 | 98 |
| 69. | Kamate na kredite i pozajmice | | 6 | 2 | | 2 | 100 | 33 |
| 70. | Troškovi bankarskih usluga | | 1.659 | 1.653 | | 1.766 | 107 | 106 |
| 71. | Troškovi reprezentacije | | 133 | 133 | | 130 | 98 | 98 |
| 72. | Troškovi članarina | | 313 | 350 | | 350 | 100 | 112 |
| 73. | Troškovi pretplate i oglašavanja | | 2.606 | 2.435 | | 1.624 | 67 | 62 |
| 74. | Ostali nespomenuti izdaci-usluge | | 7.511 | 5.066 | | 3.402 | 67 | 45 |
|  | **UKUPNO RASHODI** | | 1.189.729 | 1.357.600 | | 1.402.370 | 103 | 118 |
| **III.** | **RAZLIKA I.** | | 1.894 | 0 | | -52.338 |  |  |

Ustanova Dom za starije i nemoćne osobe Poreč je u 2023. godini uspjela realizirati sve planirane programe rada i planirane prihode, ali uslijed nastalih neplaniranih troškova na kraju poslovnog razdoblja financijski rezultat je iskazan s negativnim rezultatom , odnosno sa negativnom razlikom između ostvarenih prihoda i rashoda u iznosu od -52.338 eura.

Najveći neplanirani trošak Ustanove odnosi se na troškove rada i ukupno povećanje bruto plaća i naknada, što u konačnici donosi povećanje od cca.20% od planiranih troškova s te osnove. Troškovi rada predstavljaju zbirno najveći udio u ukupnim troškovima Ustanove te participiraju s 65,24% u ukupnim troškovima. Kako je riječ o ustanovi čija se djelatnost u najvećoj mjeri odvija 365 dana u godini i to 24 sata, razumljiv je ovaj veliki udio troškova rada u ukupnim troškovima.

Negativan rezultat poslovanja u 2023. godini nastao je i uslijed neplaniranih troškova većeg kvara na sistemu grijanja te je gdje je trebalo zamijeniti postojeći spremnik tople vode i dodati još jedan novi, troškova informatičkih usluga i podešavanja i zamjene servera uslijed dotrajalosti informatičke opreme, (postavljanja i ažuriranje e-mailova, dorade i programiranja internet stranice Doma), trošak popravka postojećeg sustava rashladnih komora u kuhinji, postavljanja nove cijevi instalacije, punjenje plinom, a sve je zahtijevalo i popratnu građevinsku uslugu.

Na povećane troškove također je utjecalo povećanje cijena energenata, struje, vode i plina.


Na kraju ovog izvještaja predlaže se svim ovlaštenim sudionicima u postupku analiza i donošenja odluka o poslovanju Javne ustanove u protekloj 2023. godini da prihvate ovaj Izvještaj o poslovanju, te da se ostvareni negativan rezultat poslovanja nadoknadi iz sredstava zadržanog dobitka iz prethodnih godina poslovanja, a koji je realiziran naplatom dugogodišnjeg potraživanja iz prodaje imovine korisnika za uslugu smještaja u Domu.

Predlaže se svim ovlaštenim sudionicima u postupku analize i donošenja odluka o poslovanju ove javne ustanove da prihvate Izvještaj o radu Doma za starije i nemoćne osobe Poreč za 2023. godinu.

.

**RAVNATELJICA**

**Sandra Ćakić Kuhar**, univ.spec.soc.polit.

****